ระเบียบกรมที่ดินระเบียบกรมที่ดินว่าด้วยการรังวัดสอบเขตแบ่งแยก และรวมโฉนดที่ดินโดยสำนักงานช่างรังวัดเอกชนพ.ศ.๒๕๓๘ โดยที่เป็นการสมควรปรับปรุงระเบียบกรมที่ดินว่าด้วยการรังวัดสอบเขต แบ่งแยก และรวมโฉนดที่ดินโดยสำนักงานช่างรังวัดเอกชน พ.ศ.๒๕๓๕ ให้เหมาะสมยิ่งขึ้น กรมที่ดินจึงวางระเบียบไว้ ดังต่อไปนี้ข้อ๑ ระเบียบนี้ เรียกว่า ระเบียบกรมที่ดินว่าด้วยการรังวัดสอบเขต แบ่งแยก และรวมโฉนดที่ดินโดยสำนักงานช่างรังวัดเอกชน พ.ศ.๒๕๓๘ข้อ๒ระเบียบนี้ให้ใช้บังคับตั้งแต่บัดนี้เป็นต้นไปข้อ๓ ให้ยกเลิก ระเบียบกรมที่ดิน ว่าด้วยการรังวัดสอบเขตแบ่งแยก และรวมโฉนดที่ดินโดยสำนักงานช่างรังวัดเอกชน พ.ศ. ๒๕๓๕ข้อ๔ให้อธิบดีกรมที่ดินรักษาการตามระเบียบนี้หมวด ๑การรับคำขอ ข้อ๕ผู้ใดประสงค์จะรังวัดที่ดินเพื่อการสอบเขต แบ่งแยกหรือรวมที่ดินหลายแปลงเข้าเป็นแปลงเดียวกันโดยให้สำนักงานช่างรังวัดเอกชนเป็นผู้ดำเนินการให้ยื่นคำขอต่อเจ้าหน้าที่ฝ่ายทะเบียนพร้อมด้วยโฉนดที่ดินสำเนาโฉนดที่ดินและบัตรประจำตัวประชาชนหรือบัตรประจำตัวอื่น ๆในกรณีที่บุคคลดังกล่าวได้รับการยกเว้นไม่ต้องมีบัตรประจำตัวประชาชนตามกฎหมายว่าด้วยบัตรประจำตัวประชาชนหรือบัตรประจำตัวของผู้แทนนิติบุคคลข้อ๖ให้เจ้าหน้าที่ผู้รับคำขอระบุชื่อสำนักงานช่างรังวัดเอกชนที่ผู้ขอประสงค์จะให้ทำการรังวัดลงในคำขอหรือบันทึกข้อตกลงแล้วแต่กรณีพร้อมทั้งเขียนชื่อและหมายเลขโทรศัพท์ของสำนักงานช่างรังวัดเอกชนไว้ในวงเล็บด้วยตัวเองสีแดงที่ด้านบนขวาของคำขอหรือบันทึกข้อตกลงดังกล่าวข้อ๗ ก่อนส่งเรื่องให้ฝ่ายรังวัดให้เจ้าหน้าที่ลงบัญชีรับเรื่องการรังวัดของสำนักงานช่างรังวัดเอกชนไว้ในบัญชีรับเรื่องการรังวัด(บ.ท.ด. ๑๑) โดยแยกเล่มต่างหากจากการรังวัดของเจ้าหน้าที่กรมที่ดินข้อ๘ ในกรณีที่ผู้ขอได้ยื่นคำขอให้เจ้าพนักงานที่ดินดำเนินการไว้แล้วภายหลังประสงค์จะให้สำนักงานช่างรังวัดเอกชนเป็นผู้ดำเนินการแทนให้แจ้งเจ้าหน้าที่ทราบเมื่อนำสัญญารับจ้างทำการรังวัดมาแสดงต่อเจ้าพนักงานที่ดินและให้เจ้าพนักงานที่ดินดำเนินการต่อไป ทั้งนี้ ให้เจ้าหน้าที่หมายเหตุไว้ในคำขอเดิมด้วยและให้ถือว่าคำขอเดิมเป็นคำขอที่ให้ดำเนินการรังวัดโดยสำนักงานช่างรังวัดเอกชนหมวด ๒การจัดเตรียมเอกสารเรื่องรังวัด ข้อ๙เมื่อฝ่ายรังวัดได้รับเรื่องจากฝ่ายทะเบียนแล้วให้ดำเนินการลงบัญชีรับเรื่องและนัดรังวัด(ร.ว.๑๒) โดยแยกเล่มไว้ต่างหากจากการรังวัดของเจ้าหน้าที่กรมที่ดินในช่องชื่อช่างรังวัดให้ระบุชื่อสำนักงานช่างรังวัดเอกชนแทนเรื่องรังวัดตามวรรคหนึ่งไม่ต้องใช้ใบนัดทำการรังวัด (ท.ด.๒)เพื่อประกอบเรื่องรังวัดและไม่ต้องจัดทำบัญชีคุมการนัดรังวัด (ร.ว.๗๐)ข้อ๑๐ ตรวจสอบและค้นหาที่ดินแปลงข้างเคียงจากหลักฐานแผนที่และเขียนเลขที่ดินหน้าสำรวจตำบลของที่ดินแปลงข้างเคียงที่มีเขตติดต่อกับแปลงที่ทำการรังวัดลงในแบบรายการค้นหาชื่อและที่อยู่เจ้าของที่ดินข้างเคียงพร้อมทั้งลงนามผู้ค้นหาเลขที่ดินและหน้าสำรวจไว้ด้วย แล้วส่งให้ฝ่ายทะเบียนรับไปดำเนินการข้อ๑๑ เมื่อฝ่ายทะเบียนรับเรื่องตามข้อ๑๐ แล้วให้ดำเนินการค้นหาหมายเลขโฉนดที่ดินชื่อและที่อยู่เจ้าของที่ดินข้างเคียงเขียนลงในแบบดังกล่าวตามข้อ๑๐ พร้อมทั้งลงนามผู้ค้นหาไว้เป็นหลักฐานด้วย ให้ดำเนินการและส่งคืนฝ่ายรังวัดภายในสองวันข้อ๑๒ ให้ฝ่ายรังวัดจัดทำหนังสือแจ้งเจ้าของที่ดินข้างเคียงตามที่กรมที่ดินได้วางแนวทางปฏิบัติไว้ โดยยังไม่ต้องกรอก วัน เดือน ปีที่ทำการรังวัด พร้อมทั้งให้เขียนข้อความว่า ทำการรังวัดโดยสำนักงานช่างรังวัดเอกชน.......ใบอนุญาตเลขที่.................หมายเลขโทรศัพท์................ ด้วยตัวอักษรสีแดงไว้ที่ด้านบนขวาของหนังสือดังกล่าวข้อ๑๓ให้ฝ่ายรังวัดจัดทำสำเนาเรื่องรังวัดหลักฐานแผนที่หรือเอกสารอื่นที่จำเป็นต่อการรังวัดตามที่สำนักงานช่างรังวัดเอกชนแจ้งความประสงค์จะใช้ประกอบการรังวัดส่วนเอกสารต้นฉบับให้ฝ่ายรังวัดตั้งเรื่องเก็บไว้การดำเนินการตั้งแต่ข้อ๑๐ ถึงข้อ ๑๓ ต้องให้แล้วเสร็จภายในเจ็ดวัน นับแต่วันที่ได้รับเรื่องหมวด ๓การมอบเรื่องรังวัด ข้อ๑๔เมื่อผู้แทนสำนักงานช่างรังวัดเอกชนได้นำสัญญารับจ้างทำการรังวัดที่ดินมาแสดงต่อเจ้าพนักงานที่ดินพร้อมกับหนังสือแจ้งกำหนดวัน เดือน ปี ที่ทำการรังวัดเพื่อจะขอรับเรื่องรังวัดไปดำเนินการ ให้เจ้าหน้าที่ดำเนินการดังนี้๑๔.๑ตรวจสอบสัญญารับจ้างทำการรังวัดที่ดินให้ชื่อและลายมือชื่อผู้ถือกรรมสิทธิ์(ผู้ว่าจ้าง) ชื่อสำนักงานช่างรังวัดเอกชน (ผู้รับจ้าง)ประเภทการรังวัดและเครื่องหมายที่ดินถูกต้องตามที่ระบุไว้ในคำขอ๑๔.๒ตรวจชื่อผู้จัดการหรือผู้ทำการแทนพร้อมทั้งเลขที่ใบอนุญาตให้ถูกต้องตามทะเบียนช่างรังวัดเอกชนของสำนักงานช่างรังวัดเอกชน(ผู้รับจ้าง)ในกรณีที่มีข้อบกพร่องตามวรรคหนึ่งให้รีบแจ้งให้ผู้แทนของสำนักงานช่างรังวัดเอกชนดังกล่าวแก้ไขให้ถูกต้องโดยเร็วการแจ้งกำหนดวันเดือน ปี ที่จะทำการรังวัดตามวรรคหนึ่งจะต้องแจ้งให้เจ้าพนักงานที่ดินทราบล่วงหน้าไม่น้อยกว่าสิบวันทำการข้อ๑๕ ให้กรอก วัน เดือน ปีที่จะทำการรังวัดตามที่ปรากฏในหนังสือแจ้งตามข้อ ๑๔ลงในหนังสือแจ้งเจ้าของที่ดินข้างเคียงที่จัดเตรียมไว้ตามข้อ ๑๒ข้อ๑๖ให้ฝ่ายรังวัดออกใบสั่งค่าธรรมเนียมคัดสำเนาเอกสารตามกฎกระทรวงออกตามความในพระราชบัญญัติช่างรังวัดเอกชนพ.ศ. ๒๕๓๕ และค่าหลักเขตที่ดินตามกฎกระทรวง ฉบับที่ ๓๒ (พ.ศ. ๒๕๒๒)ออกตามความในพระราชบัญญัติให้ใช้ประมวลกฎหมายที่ดิน พ.ศ. ๒๔๙๗ให้สำนักงานช่างรังวัดเอกชนไปชำระแล้วนำสำเนาใบเสร็จรับเงินติดไว้ด้านหลังคำขอที่เป็นต้นฉบับ ข้อ๑๗มอบสำเนาเอกสารที่ได้จัดทำขึ้นตามข้อ ๑๒ และ ๑๓ซึ่งเจ้าพนักงานที่ดินได้รับรองแล้วให้แก่ผู้มารับเรื่องตามชื่อที่ปรากฏในหนังสือแจ้งของสำนักงานช่างรังวัดเอกชนพร้อมทั้งจ่ายหลักเขตที่ดินตามจำนวนในใบสั่งและให้ผู้ที่รับเรื่องรังวัดลงนามรับเรื่องรังวัดในบัญชีรับเรื่องและนัดรังวัด (ร.ว.๑๒)ตลอดจนลงนามรับหลักเขตที่ดินในบัญชีรับจ่ายหลักคอนกรีต (บ.ท.ด. ๓๒)หมวด ๔การรังวัดและจัดทำหลักฐานแผนที่ ข้อ๑๘ ในการรังวัดโดยช่างรังวัดเอกชนต้องปฏิบัติตามวิธีการรังวัดซึ่งกำหนดตามประมวลกฎหมายที่ดิน และระเบียบ คำสั่งหรือหนังสือสั่งการเกี่ยวกับการรังวัดที่กรมที่ดินได้วางแนวทางปฏิบัติไว้สำหรับการจัดทำต้นร่างแผนที่รังวัดใหม่ช่างรังวัดเอกชนต้องจัดทำต้นร่างแผนที่ขึ้นใหม่ทุกครั้งที่ทำการรังวัดข้อ๑๙เมื่อสำนักงานช่างรังวัดเอกชนขอต่อเลขที่ดิน หน้าสำรวจเพื่อไปดำเนินการจัดทำหลักฐานแผนที่ ให้เจ้าหน้าที่ที่เกี่ยวข้องให้เลขที่ดินหน้าสำรวจ ตามที่กรมที่ดินได้วางแนวทางปฏิบัติไว้ทันทีหมวด ๕การตรวจเรื่องรังวัด ข้อ๒๐ ให้สำนักงานช่างรังวัดเอกชนส่งเรื่องรังวัดพร้อมหลักฐานแผนที่ที่ได้จัดทำขึ้นจากการรังวัดโดยมีหนังสือนำส่งต่อเจ้าพนักงานที่ดินและให้ฝ่ายรังวัดตรวจสอบจำนวนเอกสารที่นำส่งถูกต้องครบถ้วนตรงตามบัญชีจำนวนเอกสาร(แบบ สชอ. ๗) แล้ว ให้ลงนามรับไว้พร้อมกับเขียนใบสั่งค่าธรรมเนียมรังวัดให้ผู้แทนสำนักงานช่างรังวัดเอกชนชำระค่าธรรมเนียมรังวัดตามกฎกระทรวง ฉบับที่ ๓๒ (พ.ศ.๒๕๒๒)ออกตามความในพระราชบัญญัติให้ใช้ประมวลกฎหมายที่ดิน พ.ศ. ๒๔๙๗และให้นำสำเนาใบเสร็จรับเงินติดไว้หลังรายงานการรังวัด (ร.ว.๓)ข้อ๒๑ ให้หัวหน้าฝ่ายรังวัดควบคุมและเร่งรัดการตรวจงานรังวัดให้แล้วเสร็จภายในระยะเวลาที่กำหนดไว้ในระเบียบกรมที่ดินว่าด้วยการปฏิบัติราชการเพื่อประชาชน การตรวจเรื่องรังวัดให้ดำเนินการ ดังนี้๒๑.๑ตรวจเรื่องรังวัดให้ถูกต้องตามกฎหมาย ระเบียบ คำสั่ง และหลักวิชาการรังวัดโดยมิต้องลงนามรับรองในแบบพิมพ์หลักฐานการรังวัดแต่อย่างไร๒๑.๒กรณีที่นำหลักเขตที่ดินที่เหลือจากรายอื่นมาใช้ในการรังวัดรายนี้ให้เจ้าหน้าที่ตรวจสอบสำเนาใบเสร็จรับเงินค่าหลักเขตที่ดินให้ตรงตามที่รายงานไว้ในแบบรายงานการรังวัด(ร.ว.๓)๒๑.๓ตรวจสอบชนิดและหมายเลขเครื่องมือรังวัดที่ใช้ในการรังวัด จากสำเนาหนังสือรับรอง(แบบ สชอ. ๕)ให้อยู่ภายในกำหนดระยะเวลาตามหนังสือรับรองที่คณะกรรมการช่างรังวัดเอกชนออกให้ข้อ๒๒เมื่อเจ้าพนักงานที่ดินได้ตรวจสอบเอกสารและหลักฐานเรื่องรังวัดถ้าปรากฏว่ามีการคลาดเคลื่อนหรือบกพร่อง หรือไม่ถูกต้องให้มีหนังสือแจ้งสำนักงานช่างรังวัดเอกชนทราบภายในสามวันนับแต่วันที่ตรวจพบเพื่อให้สำนักงานช่างรังวัดเอกชนรับเรื่องไปดำเนินการแก้ไขในกรณีที่จะต้องมีการนัดรังวัดให้แจ้งเจ้าพนักงานที่ดินได้ทราบกำหนดวันทำการรังวัดก่อนวันทำการรังวัดไม่น้อยกว่าสิบวันทำการและให้เจ้าพนักงานที่ดินจัดทำหนังสือแจ้งเจ้าของที่ดินข้างเคียงมอบให้สำนักงานช่างรังวัดเอกชนดำเนินการต่อไปข้อ๒๓ให้เจ้าหน้าที่นำรูปแผนที่รังวัดใหม่จากการรังวัดของสำนักงานช่างรังวัดเอกชนลงที่หมายในระวางแผนที่และให้จำลองรูปแผนที่จากระวางแผนที่ที่ได้ลงที่หมายแล้วส่งให้หน่วยงานที่เกี่ยวข้องดำเนินการต่อไปข้อ๒๔ในกรณีเรื่องรังวัดที่ส่งมานั้นมีเหตุขัดข้องเกี่ยวกับเจ้าของที่ดินข้างเคียงไม่มาระวังชี้แนวเขตถ้าจะต้องมีการสอบถามหรือมีหนังสือแจ้งเพื่อทราบให้ฝ่ายรังวัดดำเนินการภายในเจ็ดวันนับแต่วันที่ได้รับเรื่องรังวัดข้อ๒๕กรณีที่สำนักงานช่างรังวัดเอกชนและช่างรังวัดเอกชนไม่ปฏิบัติตามนัยดังกล่าวต่อไปนี้๒๕.๑ไม่ดำเนินการแก้ไขเอกสารหรือหลักฐานการรังวัดที่ช่างรังวัดเอกชนจัดทำขึ้นไว้ผิดพลาดคลาดเคลื่อนหรือบกพร่องตามกำหนดเวลา๒๕.๒ไม่ปฏิบัติตามกฎกระทรวง ระเบียบหรือคำสั่งที่ออกตามประมวลกฎหมายที่ดิน๒๕.๓ไม่ควบคุมหรือตรวจสอบการรังวัดของช่างรังวัดเอกชนในสังกัดเป็นเหตุให้การรังวัดผิดพลาดหรือมีพฤติการณ์ที่ส่อไปในทางทุจริต๒๕.๔ไม่ดำเนินการตามสัญญารับจ้างทำการรังวัดที่ดิน ให้แล้วเสร็จภายในเวลาอันสมควรให้เจ้าพนักงานที่ดินมีหนังสือเตือนหากสำนักงานช่างรังวัดเอกชนได้รับหนังสือเตือนแล้วไม่ปฏิบัติตามภายในระยะเวลาที่กำหนดไว้ให้รายงานสำนักงานคณะกรรมการช่างรังวัดเอกชนทราบโดยเร็วเพื่อนำเสนอคณะกรรมการช่างรังวัดเอกชนพิจารณาเพิกถอนใบอนุญาตต่อไปประกาศ ณ วันที่ ๒๓มกราคม พ.ศ. ๒๕๓๘ปริญญา นาคฉัตรีย์อธิบดีกรมที่ดินกฤษดายุทธ/ผู้จัดทำ๗ พฤษภาคม ๒๕๕๖วิชพงษ์/ผู้ตรวจ๙ พฤษภาคม ๒๕๕๖